b'\n_START_ARTICLE_\nMika R\xc3\xa4tt\xc3\xb6\n_START_SECTION_\nUra\n_START_PARAGRAPH_\nPorissa asuvaa R\xc3\xa4tt\xc3\xb6\xc3\xa4 pidet\xc3\xa4\xc3\xa4n yhten\xc3\xa4 kotikaupunkinsa keskeisimmist\xc3\xa4 kulttuurivaikuttajista. H\xc3\xa4n on toiminut musiikin ohella my\xc3\xb6s muilla taiteen aloilla, muun muassa teatterissa ja maalaustaiteen parissa. H\xc3\xa4nen kirjallinen esikoisteoksensa Tihkuluodon kuiskaajat (Teos) ilmestyi maaliskuussa 2009. Teatteri Moderni Kanuuna on esitt\xc3\xa4nyt viisi R\xc3\xa4t\xc3\xb6n k\xc3\xa4sikirjoittamaa n\xc3\xa4ytelm\xc3\xa4\xc3\xa4. H\xc3\xa4nen ohjaamansa elokuva Samurai Rauni Reposaarelainen tuli ensi-iltaan kev\xc3\xa4\xc3\xa4ll\xc3\xa4 2016._NEWLINE_Koulutukseltaan Mika R\xc3\xa4tt\xc3\xb6 on s\xc3\xa4hk\xc3\xb6asentaja, t\xc3\xa4m\xc3\xa4n koulutuksen h\xc3\xa4n hankki Satakunnan ammattikoulussa vuosina 1989\xe2\x80\x931992. Toisen koulutuksensa h\xc3\xa4n hankki Kankaanp\xc3\xa4\xc3\xa4n taidekoulussa vuosina 1993\xe2\x80\x931996.'